# Bestyrelsesmøde

## 12. december 2019

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Siden sidst:**
   1. Rektor Helge Markussen
   2. Formanden for senatet
3. **Nyt om bestyrelsesmedlemmer**
4. **IB status**

Bilag A

1. **Viborg Katedralskoles vedtægter**

Bilag B

1. **Udbud af klimastudieretning**

Bilag C

1. **Indberetning af opgørelse af klassekvotienter**

Bilag D

1. **Vedtagelse af lønpolitik for ledelsen**

Bilag E

1. **Budgetopfølgning 2019**

Bilag F

1. **Godkendelse af budget 2020**

Bilag G

1. **Styrket efteruddannelsesindsats**

Bilag H

1. **Valg af bestyrelsesmedlem til VK’s Venners bestyrelse**

Bilag I

1. **Kommende bestyrelsesmøder**

* 10. marts 2020
* 11. juni 2020
* 24. september 2020
* 10. december 2020

1. **Evt.**

Deltagere: Esben Hvam, Annette Rasmussen, Tine Sommer, Claus Dithmer, Britt Møldrup, Oliver Simmelsgaard, Johan Nørgaard Kjeldsen, rektor Helge Markussen, vicerektor Marianne Westergaard og økonomichef Lena Mørch Nielsen. Afbud fra: Jens Rohde

**REFERAT**

1. Esben bød velkommen. Bestyrelsen tog afsked med Britt Møldrup, som efter eget ønske udtræder af bestyrelsen. Esben og Helge takkede Britt varmt for hendes indsats i Viborg Katedralskoles bestyrelse, hvor hun vil blive savnet.

Dagsordenen til mødet og referatet fra sidste møde blev godkendt.

1. Siden sidst:

a: Orientering af Helge:

1. Viborg Katedralskole blev søndag den 10. november ramt af en tragedie, da en kollegieelev valgte at tage sit eget liv. Både elever og ansatte har været hårdt ramt af hændelsen. Skolen har haft et godt samarbejde med psykologer, som har været talstærkt til stede for både elever og ansatte.
2. 1.g eleverne afgav i efteråret deres studieretningsønsker. Det var i år et større puslespil at forsøge at få opfyldt alles ønsker, og der var desværre flere elever, som ikke kunne få deres første prioritet. Skolen har i videst muligt omfang forsøgt at opfylde alle ønsker. De elever, som ikke kunne få deres første prioritet, har været indkaldt til en samtale og er blevet vejledt om, hvordan de i størst mulig grad kunne få samme fag på en anden studieretning. Kun 6 elever havde valgt klassikerlinjen, hvilket efter omstændighederne desværre ikke var nok til, at studieretningen kunne oprettes. Klassikerlinjen er højt prioriteret og et adelsmærke for Viborg Katedralskole, og bestyrelsen udtrykte derfor ønske om, at alle bestræbelser udfoldes på at oprette linjen næste år.
3. Den nye undervisningsminister Pernille Rosenkrantz-Theil har udtrykt ønske om en stærkere kapacitetsstyring på gymnasierne velvidende, at det vil svække selvejet. Der er angiveligt forskellige modeller i spil. For at sikre en gennemarbejdet løsning har undervisningsministeren i første omgang valgt en etårig løsning, som således kun gælder næste elevoptag i august 2020. De lokale fordelingsudvalg skal senest den 13. januar 2020 melde en fordelingsnøgle ud. Politisk arbejdes der ligeledes på en taxameterreform, som formentlig vil skulle afspejle den ændrede kapacitetsstyring.

Bestyrelsen udtrykte bekymring for den udfordring, sådanne ændringer vil kunne få for skolen i relation til personalesammensætning og økonomi, selv om der ikke i øjeblikket er grund til bekymring for skolens økonomi.

1. Lønforhandlingen med GL (Gymnasieskolernes lærerforening) er netop afsluttet. Alle lærere, der opfylder kriterierne i lønpolitikken for tillæg, har fået tildelt sådanne i form af funktions-, kvalifikations- og/eller engangstillæg. Claus Dithmer oplyste, at der havde været enkelte uenigheder i forhold til udregningen af tillæggenes samlede sum samt skolens gennemsnitsløn sammenlignet med andre skoler. Der var dog enighed om, at der havde været et godt samarbejdsforløb. Bestyrelsen tog informationen til efterretning.

Bestyrelsen blev under punktet gjort opmærksom på, at der er et ønske fra nogle lærere om flere trivselsundersøgelser. Skolen følger de overordnede retningslinjer, som er fastlagt i cirkulære om aftale om samarbejde og samarbejdsudvalg i staten, hvor der står, at der skal gennemføres MTU (medarbejdertrivselsundersøgelse) hvert 3. år. Dette blev drøftet og rektor tilkendegav, at tanken er, at trivsel skal drøftes under den enkeltes årlige MUS (medarbejderviklingssamtale), og MTU gennemføres hvert 3. år. Årets MUS spørgeskema er af samme grund inspireret af den sidste MTU med henblik på at være en opfølgning på MTU.

Skolens handleplaner skal også udgøre en opfølgning på den seneste MTU og sikre et fortsat fokus på trivsel for alle medarbejdergrupper.

1. Skolens lærere har indgået en aftale om overgang til ny ferielov i forbindelse med afviklingen af sommerferien 2020. For skolens øvrige ansatte er der ingen udfordringer forbundet med overgangen til den nye ferielov.
2. Alle skolens ansatte har været på teambuilding i november måned. Dagen er evalueret meget positivt fra alle medarbejdergrupper. Der er tilbagemeldinger om et bedre samarbejde og en større forståelse og anerkendelse mellem de forskellige faggrupper.
3. Den 22. november 2019 afholdt VK’s Venner gammel elevfest. Der var over 500 tilmeldte, hvilket er langt større fremmøde end de sidste par gange. Festen var en stor succes.
4. Slots- og Kulturstyrelsen ønsker at udvide fredningen på Viborg Katedralskole til at omfatte området til og med Lindealléen. Esben og Helge har taget kontakt til Undervisningsministeriet for at drøfte de muligt ændrede vilkår for skolens planlægning og økonomi, som en fredning vil medføre.

Senatet:

1. Oliver oplyste, at Senatet har vedtaget, at skolen skal være medlem af Danske Gymnasieelevers sammenslutning (DGS). Skolen har ikke ønsket at være medlem de seneste 5 år. Baggrunden for indmeldelsen er, at skolen ønsker at have mulighed for at påvirke den politiske linje på gymnasieområdet.
2. Oliver har holdt oplæg for skolens lærere om ”Hvad er en god lektie”. De tilstedeværende ansatte roste ham for oplægget.
3. Oliver er udnævnt som elevrepræsentant i Regionens fordelingsudvalg, hvor han skal repræsentere skolerne i Viborg kommune.
4. Skolens bestyrelse har 3 vakante pladser. Esben orienterede bestyrelsen omkring arbejdet med at finde nye medlemmer. De nye medlemmer vil forhåbentlig være fundet til bestyrelsesmødet i marts 2020, idet der dog er en risiko for, at enkelte pladser først vil være besat til junimødet.

1. Skolens IB coordinator Mads Fedder Henriksen kom til stede og orienterede bestyrelsen om status på IB. Der forstår det kommende år en stor opgave med at blive klar til den femårige evaluering (five-year evalution). Mads redegjorde overordnet for kravene for at få en fornyet autorisation til udbyde IB. Skolen har det sidste år skærpet kravene til optagelse på IB. Det er sket for at styrke muligheden hos de elever, der optages, for at gennemføre uddannelsen og få en IB diploma, og for at sikre, at Viborg Katedralskole har en høj faglighed også på IB uddannelsen. Bestyrelsen tog orienteringen til efterretning og gjorde det klart, at evalueringen skal bruges som ”løftestang” både til at hæve gennemførselsfrekvensen og til at få flere elever på IB uddannelsen på Viborg Katedralskole.
2. Skolens reviderede vedtægt blev godkendt og underskrevet.
3. Bestyrelsen drøftede oplægget til en ny klimastudieretning. Bestyrelsen ønsker, at alle studieretninger skal have fokus på klima og bæredygtighed som et integreret led i undervisningen og besluttede derfor ikke at oprette en selvstændig klimastudieretning.
4. Helge redegjorde for skolens indberetning af klassekvotienten for skolens 1.g’ere. Der har været en overskridelse af klasseloftet, som skyldes omgængere, udefrakommende faktorer samt mindre frafald end tidligere. Bestyrelsen godkendte redegørelsen for afvigelsen og underskrev indberetningen af klasseloftet. Bestyrelsen understregede, at skolen fortsat skal have fokus på at overholde klassekvotienten.
5. Esben orienterede bestyrelsen om forhandlingerne med Helge om den nye lønpolitik for ledelsen på baggrund af den nye cheflønsaftale. Lønpolitikken blev drøftet og godkendt. Bestyrelsen gav Esben mandat til forhandling med Helge. Helge fik mandat til at forhandle med den øvrige ledelse.
6. Lena orienterede bestyrelsen om det forventede resultat for 2019. Bestyrelsen tog orienteringen til efterretning.
7. Lena gennemgik budgettet for 2020. Lena gjorde opmærksom på, at finansloven for 2020 endnu ikke er godkendt, og at det nye taxameter er endnu ikke offentliggjort. Budgettet blev godkendt med det forbehold, at finansloven kan ændre budgetforudsætningerne.
8. Lena orienterede kort om aftalen om styrkede gymnasiale uddannelser. Esben underskriver bestyrelsens erklæring vedrørende efteruddannelsesindsatsen, når opgørelsen er færdig.
9. Tine Sommer blev valgt som bestyrelsens medlem i VK’s Venner.
10. Kommende bestyrelsesmøder

* 10. marts 2020
* 11. juni 2020
* 24. september 2020
* 10. december 2020

1. Intet

Referent Lena Mørch Nielsen

Esben Hvam Jens Rohde

formand

Annette Rasmussen Vakant plads

Tine Sommer Vakant plads

Claus Dithmer Britt Møldrup

Oliver Simmelsgaard Johan Nørgaard Kjeldsen

Helge Markussen